**ELŐTERJESZTÉS**

**a Képviselő-testület 2021. december 16-i rendes ülésére**

Tárgy: Budapest Főváros II. Kerületi Önkormányzat Képviselő-testületének Településkép Védelméről szóló 45/2017. (XII. 20.) önkormányzati rendelete és az azt megalapozó Budapest Főváros II. Kerület Településképi Arculati Kézikönyv monitorozása érdekében az önkormányzat honlapján a nyilvános értékelő felületre beérkezett vélemények kiértékelése és ismertetése a Képviselő-testülettel

**Készítette:** …………………………..

 Trummer Tamás főépítész

**Egyeztetve:** …………………………..

 Szabó Gyula alpolgármester

**Látta:** …………………………..

dr. Szalai Tiborjegyző

 …………………………..

 dr. Silye Tamás jegyzői igazgató

# A napirend tárgyalása zárt ülést nem igényel.

**Tisztelt Képviselő-testület!**

2017. decemberében Budapest Főváros II. Kerületi Önkormányzat megalkotta a településkép védelméről szóló 45/2017.(XII.20.) önkormányzati rendeletét (a továbbiakban: TKR.) és elfogadta az annak szakmai megalapozása érdekében készült településképi arculati kézikönyvet (a továbbiakban: TAK). A rendelet 2018. január 1-től lépett hatályba, ettől a naptól alkalmazandó.

A TKR. megalkotása, illetve a TAK elfogadása a *településkép védelméről* szóló 2016. évi LXXIV. törvény (a továbbiakban: Tvtv.), valamint *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. rendelet (a továbbiakban: TRK.) alapján készült.

A TRK 43/B. § (3) (4) bekezdései értelmében polgármester gondoskodik a kézikönyv és a településképi rendelet monitorozása érdekében az önkormányzat honlapján nyilvános értékelő felület működtetéséről, továbbá az önkormányzati főépítész évente egy alkalommal a felületre beérkezett véleményeket kiértékeli és ismerteti a képviselő-testülettel.

Az elmúlt év folyamán lakossági értékelés nem érkezett, azonban módosításra okot adó körülmények felmerültek. Az okok három fő csoportja: I) helyi és felettes jogszabály-változás, II) helyi egyedi védelem alá helyezési eljárás, valamint III) a gyakorlati alkalmazás során tapasztalható anomáliák.

E három csoportba tartozó észrevételek ismertetése az előterjesztés mellékletében található. A felsorolt észrevételek kiértékelése alapján a TKR módosítása szükséges a jogharmonizáció/dereguláció, valamint az anomáliák eloszlatása érdekében. A helyi egyedi védelem alá helyezési eljárás során szinte valamennyi ingatlanról megállapítást nyert a helyi egyedi védelem javaslatának megalapozottsága, ami szintén a TKR módosításával zárulhat le.

 **Határozati javaslat**

A Budapest Főváros II. Kerületi Önkormányzat Képviselő-testülete a Budapest Főváros II. Kerületi Önkormányzat Képviselő-testületének 45/2017. (XII. 20.) önkormányzati rendelet monitorozásának kiértékelését és ismertetését elfogadja, valamint felkéri az polgármestert, hogy a TKR módosításának megindításához szükséges intézkedéseket megtegye.

**Felelős:** Polgármester

**Határidő**: folyamatos

**Budapest, 2021. december 6.**

 **Őrsi Gergely**

polgármester

1. helyi és felettes jogszabályokkal való harmonizáció

A TKR 2020. július 7-i módosításával megteremtettük az összhangot a 2019. december 31-én hatályba lépett Kerületi Építési Szabályzattal. A felettes jogszabályok folyamatos változása a TKR újabb felülvizsgálatát teszi szükségessé.

1. helyi értékvédelmi eljárás

2020 folyamán 36 kerületi ingatlan értékvédelmi dokumentációját készítette el az Épített Környezetért Felelős Igazgatóság Településrendezési Osztálya. A 11514/61 és 11514/62 helyrajzi számú ingatlanok egyben (nyilv. tart. sz. KVE.020), a 11514/69 és 11514/70 helyrajzi számú ingatlanok szintén egyben (nyilv. tart. sz. KVE.021) kerültek feldolgozásra. A helyi egyedi védelemre javasolt ingatlanok közül egy végül nem került a helyi egyedi védett értékek jegyzékébe.

A Hidegkúti út menti kettőzött svábházas beépítés kerületi helyi védett területté vált a TKR 1.c. melléklete szerint.

A kerület építészeti értékekben gazdag, így az épített környezet alakításáról év védelméről szóló 1997. évi LXXVIII. törvény 57. §-ban kapott felhatalmazás alapján a helyi védelemmel érintett ingatlanok körét tovább bővíteni szükséges.

1. TKR monitorozás észrevételek, javaslatok

A TKR módosítása során a rendelet mellékleteinek könnyebb használhatósága érdekében utcanevekkel ellátott mellékletek készültek, segítve az ügyfelek számára az ingatlanok beazonosítását.

A TKR gyakorlati használata során is derültek ki olyan pontosítást igénylő helyzetek, hiányosságok, melyeket az eddigi tapasztalataink alapján kiegészíteni, pontosítani, javítani, pótolni volt célszerű. Egyes eljárások egyedi ügyei során (elsősorban a fellebbezések által) – a 2020 közepén végrehajtott TKR módosítás után – további jogszabály-értelmezési anomália merült fel, ami a TKR felülvizsgálatát és módosítását szintén szükségessé teszi.